O **Museo van Gogh** é unha pinacoteca situada na praza do Museumplein en Ámsterdam (Países Baixos), que alberga obras do pintor neerlandés Vincent van Gogh e dos seus contemporáneos. Ten a máis grande colección de pinturas e debuxos de Van Gogh do mundo.

Historia
--------

*Os comedores de patacas*.
*Vaso con quince xirasoles*, 1889.
Ao morrer Vincent van Gogh, á idade de 37 anos, deixou o extenso legado de aproximadamente 900 pinturas e uns 1.100 debuxos. Destes lograra vender moi poucos e regalando algúns ás súas amizades. Tódolos seus bens foron finalmente herdados polo seu irmán máis novo, o comerciante de arte Theo van Gogh. Que ademais das obras do seu irmán Vincent, coleccionou obras doutros importantes artistas como Paul Gauguin, Henri de Toulouse-Lautrec, Léon Lhermitte e Jean-François Millet. Lamentablemente Theo morreu un ano despois de Vincent, polo que a herdanza foi administrada pola súa viúva, Johanna van Gogh.

A muller, tras marchar do país, volveu aos Países Baixos, onde organizou as primeiras exhibicións coas obras de Van Gogh, contribuíndo moito á difusión e o coñecemento público do artista. En 1905 tivo lugar a primeira grande exposición, no Stedelijk Museum en Ámsterdan, xa que o gran Rijksmuseum se negou a aceptar ás obras de Vincent en préstamo.
Debido a que o pintor fixera varias versións de mesmos temas, Johanna van Gogh puido vender algunhas das pinturas da colección, sen dar a impresión xeral de reducila, ademais promoveu a publicación das cartas do seu marido en varios idiomas.

Despois da morte de Johanna, o seu fillo, o enxeñeiro Vincent Willem van Gogh (1890-1978), herdou a colección, poñendo a colección a disposición de varios museos en calidade de préstamo, ata que en 1960 creou a Fundación Vincent Van Gogh, á que encomendou a colección. As pinturas exhibíronse en exposición permanente no Stedelijk Museum, até que en 1973 o Museo van Gogh abriu as súas portas.

Edificios
---------

O museo consta de dous edificios. A construción orixinal é obra do arquitecto holandés Gerrit Rietveld (1888-1964), inaugurado en 1973. O arquitecto da á de exposicións foi Kisho Kurokawa, sendo terminada en 1999 por Gojko.

Colección
---------

O museo posúe máis de 200 pinturas de Vincent van Gogh, de tódolos seus períodos de creación, e uns 400 debuxos. Entre as obras principais expostas atópanse *Os comedores de patacas*, *O dormitorio en Arles* e unha das versións d'*Os xirasoles*.

Ademais, o museo ten a custodia da maioría das cartas de Vincent van Gogh. A colección de obras de artistas do século XIX iniciada por Theo van Gogh foi ampliada continuamente con recursos da fundación, de modo que o museo conta con obras de artistas como: Alma-Tadema, Bernard, Boulanger, Breton, Caillebotte, Courbet, Couture, Daubigny, Denis, Gauguin, Israëls, Jongkind, Manet, Mauve, Millet, Monet, Pissarro, Puvis de Chavannes, Redon, Seurat, Signac, Toulouse-Lautrec, van Dongen e von Stuck.

Obras en exhibición
-------------------

* Vincent van Gogh: Xardín de verduras en Montmartre.Vincent van Gogh: *Xardín de verduras en Montmartre*.
* Vincent van Gogh: Recámara de Vincent .Vincent van Gogh: *Recámara de Vincent* .
* Vincent van Gogh: Autorretrato fronte ao bastidor.Vincent van Gogh: *Autorretrato fronte ao bastidor*.
* Vincent van Gogh: Campo baixo ceo tormentoso.Vincent van Gogh: *Campo baixo ceo tormentoso*.
* Édouard Manet: O dique de Boulogne.Édouard Manet: *O dique de Boulogne*.
* Claude Monet: Muíños de vento nas proximidades de Zaandam.Claude Monet: *Muíños de vento nas proximidades de Zaandam*.
* Paul Gauguin: Mangas.Paul Gauguin: *Mangas*.
* Toulouse-Lautrec: Retrato de Vincent van Gogh .Toulouse-Lautrec: *Retrato de Vincent van Gogh* .

Véxase tamén
------------

### Ligazóns externas

* Sitio web oficial

|  |  |
| --- | --- |
| Control de autoridades | 
* Wd: Q224124
* WorldCat
* VIAF: 157780694
* BIBSYS: 97013487
* BLBNB: 001515122
* BNE: XX94678
* BNF: 118664892
* CANTIC: a10336448
* CiNii: DA0319065X
* EBID: ID
* GeoNames: 6884786
* GND: 1035547-9
* Handle: ecf1864e-3c37-45c6-a239-474452fcaa86
* ISNI: 0000 0004 0369 348X
* LCCN: nr96012202
* NDL: 00628516
* NKC: kn20030409001
* NLA: 35453019
* RKD: 494007
* Songkick: 54250
* SUDOC: 02641337X
* ULAN: 500275558

 |